 ОБЩИНА БЯЛА СЛАТИНА

**3200 гр. Бяла Слатина, ул. “Климент Охридски” № 68;** **тел.**: 0915/8-20-11; **централа**:

0915/8-26-55; **факс**: 915/8-29-14, **e-mail:** [bslatina@oabsl.bg](mailto:bslatina@oabsl.bg); **www.byala-slatina.bg**

**ДО**

**Г-ЖА ВЕСЕЛКА БОРИСОВА**

**ПРЕДСЕДАТЕЛ НА ОБЩИНСКИ СЪВЕТ**

**БЯЛА СЛАТИНА**

ДОКЛАДНА

**ОТ ИНЖ. ИВО ЦВЕТКОВ**

**КМЕТ НА ОБЩИНА БЯЛА СЛАТИНА**

**ОТНОСНО**: Изменение на Наредба №5 за определянето и администрирането на местните такси и цени на услуги на територията на Община Бяла Слатина

**УВАЖАЕМА ГОСПОЖО БОРИСОВА,**

**УВАЖАЕМИ ОБЩИНСКИ СЪВЕТНИЦИ,**

В общинска администрация е постъпила докладна с Вх. №5300-13/13.05.2022 г. от директора на ОП „Пазари и социални дейности“, касаеща промяната на таксата за ползване на плувен басейн, находящ се в кв. 43 по плана на гр. Бяла Слатина.

Отделно от това е необходимо да бъде актуализирана и таксата за ползване на място в ресторант „Скът“, регламентирана в т.108.1 от Приложение №1 **Списък с видовете услуги, права и цени за тях, към чл. 54 от Наредбата,** която такса не е променяна откакто е приета Наредбата.

Необходимо е да се направи промяна и в таксата за одобряване на инвестиционен проект, която е регламентирана в т.31.2 към Приложение №1 и е определена да бъде 0,5% стойността на проекта, но не по-малко от 20 лв. Не е поставена горна граница в таксата.

Във връзка с гореизложеното Предлагам на Вашето внимание проект за изменение на Наредба №5 за определянето и администрирането на местните такси и цени на услуги на територията на Община Бяла Слатина, МАРТ 2003 г., Изменена с Решение № 127/15.07.2004 г.; Решение № 150/08.09.2004 г.; Решение № 207/28.04.2005 г.; Решение №374/27.04.2006 г.; Решение № 419/29.06.2006 г.; Решение №481/30.11.2006 г.; Решение №526 / 22.02.2007 г.; Решение № 61/21.02.2008 г.; Решение №79/28.02.2008 г.; Решение №188/28.07.2008 г.; Решение № 221/28.08.2008 г.; Решение №241/25.09.2008 г. Решение №278/18.11.2008 г.; Решение № 339/16.02.2009 г.; Решение №364/26.02.2009 г.; Решение №387/26.03.2009 г. ; Решение №467/06.08.2009 г. Решение №472/28.08.2009 г., Решение №701/18.10.2010 г., Решение №726/29.12.2010 г., Решение №754/20.01.2011 г., Решение № 833/30.05.2011 г., Решение №38/28.12.2011 г., Решение № 644 /28.11.2013 г. Решение № 859/30.10.2014 г.; Решение № 923/29.01.2015 г.; Решение № 962/26.03.2015 г.; Решение № 172/30.06.2016 г.; Решение № 227/ 31.08.2016 г.; Решение № 282/27.09.2016 г.; Решение № 341/31.01.2017 г.; Решение № 377/30.03.2017 г.; Решение № 416/27.04.2017 г.; Решение №689/ 23.08.2018 г.;Решение № 743/ 28.11.2018 г.; Решение № 19/ 19.12.2019 г.; Решение № 140/ 31.03.2020 г.(в сила от 01.03.2020); Решение № 223/ 27.08.2020 г.(в сила от 27.08.2020); Решение № 336/ 25.02.2021 г.(в сила от 01.02.2021); Решение № 385/ 25.03.2021 г.; Решение № 555/ 22.12.2021 г., Решение №619/31.03.2022 г.

##### Промените, които се предлагат в Наредбата са свързани с наименованието на Раздел XII: Тарифа за таксите, които се заплащат при ползването на плувен комплекс в кв. 43 по плана на гр. Бяла Слатина – ПИ 07702.501.4173 по КККР /за времето, през което съоръжението не е отдадено под наем или концесия/, чл.46е и точки 31.2 и 108.1 от Приложение №1 Списък с видовете услуги, права и цени за тях, към чл. 54 от Наредбата.

В горецитираната Наредба, в раздел XII и чл.46е са регламентирани таксите за ползване на плувен комплекс. Към настоящия момент същата трябва да бъде актуализирана.

**Мотивите:**

* Икономически

При формирането на цените на описаните услуги определяща е пазарната ситуация към настоящия момент. Към настоящия момент е налице високата инфлация и силно завишаване на цените на ел. енергия и различните видове стоки и консумативи. Предстои и поскъпване на водата.

При направения анализ е установено, че прогнозната цена за разход на ел. енергия е със 100% увеличение. Химическата обработка на водата в басейна, в това число и нейната дезинфекция се извършва с препарати, които са на цени с 30% по- високи в сравнение с 2021 година.

От 1 април 2022 г. е увеличена минималната работна заплата, което ще доведе до увеличаване на индивидуалните работни заплати на обслужващия персонал.

* Социални

Ще се подобри качеството на предоставяната услуга, плувният басейн ще се превърне в едно комфортно място за отдих, където на всеки посетител ще бъде предоставен шезлонг.

Цените са съобразени и със статусите на представителите от различните социални групи, като децата и пенсионерите над 65 години ще ползват плувния басейн безплатно.

**Предлагани промени:**

**Било:**

Раздел XII: Тарифа за таксите, които се заплащат при ползването на плувен комплекс в кв. 43 по плана на гр. Бяла Слатина – ПИ 07702.501.4173 по КККР /за времето, през което съоръжението не е отдадено под наем или концесия/

**Става:**

Раздел XII: Тарифа за таксите, които се заплащат при ползването на плувен басейн, находящ се в кв. 43 по плана на гр. Бяла Слатина – ПИ 07702.501.4173 по КККР /за времето, през което съоръжението не е отдадено под наем или концесия/

Чл.46е

**Било:**

(1) За ползването на плувен комплекс в кв. 43 по плана на гр. Бяла Слатина – ПИ 07702.501.4173 по КККР се заплащат следните такси:

|  |  |  |
| --- | --- | --- |
| № | Вид на административната услуга | Лева |
| 1 | Вход в комплекса за възрастен /за деня/ | 5 |
| 2 | Вход в комплекса за лица до 18г. /за деня/ | 3 |
| 3 | Вход в комплекса за пенсионери /за деня/ | безплатно |
| 4. | Ползване на шезлонг /за деня/ | 3 |

(2) Таксите се заплащат преди влизане в съоръжението, като на ползващият се издава касов бон.

(3) В цената на таксата за вход в плувния комплекс е включена и застраховка „Злополука на посетителите на спортни и развлекателни съоръжения, културни и други мероприятия“.

**Става:**

(1) За ползването на плувен басейн, находящ се в кв. 43 по плана на гр. Бяла Слатина – ПИ 07702.501.4173 по КККР се заплащат следните такси:

|  |  |  |
| --- | --- | --- |
| № | Наименование | Лева |
| 1 | Вход за ползване на плувен басейн с включен шезлонг /за деня/ | 10 |
| 2 | Вход за ползване на плувен басейн за лица до 18 години /за деня/ | 8 |
| 3 | Вход за ползване на плувен басейн за деца до 7 години в /за деня/ | безплатно |
| 4 | Вход за ползване на плувен басейн за пенсионери над 65 години | безплатно |

(2) Таксите за ползването на плувен басейн се заплащат преди влизане в съоръжението, като на ползващия се издава касов бон.

(3) В цената на таксата за вход в плувния басейн е включена и застраховка „Злополука на ползвателите на плувния басейн.“

В точка 31.2 към Приложение №1 от горецитираната Наредба е регламентирана таксата за одобряване на инвестиционен проект. Към настоящия момент тя е определена да бъде 0,5% стойността на проекта, но не по-малко от 20 лв. Не е поставена горна граница в таксата. Смятам, че така формулирания текст трябва да се допълни и освен долна граница в таксата, да бъде определена и горна такава. Съображенията ми за това се изразяват във факта, че за одобрението на един инвестиционен проект на стойност около 20 милиона лева, потенциалният инвеститор следва да заплати на Община Бяла Слатина 100 хиляди лева. Ако стойността на проекта е по-висока, то съответно ще бъде по-висока и таксата за неговото одобряване. С така определената към момента такса се ограничава инвестирането в нашата община, а оттам и развитието на региона. Предлагам да бъде поставена горна граница – не повече от 50 хиляди лева.

**Предлагани промени:**

**Било:**

| № по ред | Вид услуга | Срок (дни) | | | Цена за обикновена услуга | Мярка |
| --- | --- | --- | --- | --- | --- | --- |
| Обикновена | Бърза | Експресна |
| 31. | Одобряване на инвестиционен проект  2. **Одобряване** – в % от стойността на проекта,  но не по-малко от 20 лв. | - | - | - | 0,5% | лв. |

**Става:**

| № по ред | Вид услуга | Срок (дни) | | | Цена за обикновена услуга | Мярка |
| --- | --- | --- | --- | --- | --- | --- |
| Обикновена | Бърза | Експресна |
| 31. | Одобряване на инвестиционен проект  2. **Одобряване** – в % от стойността на проекта,  но не по-малко от 20 лв. и не повече от 50 000 лв. | - | - | - | 0,5% | лв. |

В точка 108.1 към Приложение №1 от горецитираната Наредба е регламентирана таксата за ползване на място в ресторант „Скът“. Към настоящия момент тя е определена на 3 лева на място, като тази такса не е променяна от първоначалното приемане на наредба №5.

В тази такса са включени режийните разходи на Общината за всяко място при провеждане на определено мероприятие – електроенергия и вода за приготвяне на храната, вода и препарати за измиване на съдовете, препарати за почистване на ресторанта, електроенергия за отопление или охлаждане на ресторанта, както и ДДС. Тоест, след като Община Бяла Слатина внесе стойността от данък добавена стойност, чистата сума е в размер на 2,50 лева. Тази сума е крайно недостатъчна да покрие всички разходи, които Общината прави по организирането на мероприятията на гражданите.

При формирането на цените на описаните услуги определяща е пазарната ситуация към настоящия момент. Към настоящия момент е налице високата инфлация и силно завишаване на цените на ел. енергия и различните видове стоки и консумативи. Предстои и поскъпване на водата. При направения анализ е установено, че прогнозната цена за разход на ел. енергия е със 100% увеличение.

Тъй като към момента има направени десетки резервации за ползване на ресторанта при досегашните условия, то предлагам промяната в цената да влезе в сила от 01.09.2022 г.

**Предлагани промени:**

**Било:**

| № по ред | Вид услуга | Срок (дни) | | | Цена за обикновена услуга | Мярка |
| --- | --- | --- | --- | --- | --- | --- |
| Обикновена | Бърза | Експресна |
| 108. | 1.Такса за ползване на място в ресторант «Скът» | - | - | - | 3.00 | лв./място |

**Става:**

| № по ред | Вид услуга | Срок (дни) | | | Цена за обикновена услуга | Мярка |
| --- | --- | --- | --- | --- | --- | --- |
| Обикновена | Бърза | Експресна |
| 108. | 1.Такса за ползване на място в ресторант «Скът»  /в сила от 01.09.2022 г./ | - | - | - | 5.00 | лв./място |

Настоящото предложение има характера и на доклад по смисъла на чл. 26, ал. 3 от Закона за нормативните актове.

Проектът за изменение и допълнение на Наредбата за определяне и администриране на местните такси и цени на услуги на територията на община Бяла Слатина, ведно с мотиви, настоящото предложение и частична оценка на въздействие, са публикувани на официалния сайт на Община Бяла Слатина на 09.06.2022 г., като на заинтересованите лица е предоставен 30-дневен срок, считано от датата на публикуването, за предложения и становища по проекта.

Във връзка с гореизложеното и на основание чл.21, ал.1, т.7, т. 23 и ал. 2 от ЗМСМА, във връзка цл.17, ал.1, т.10 и докладна с Вх. №5300-13/13.05.2022 г. на директора на ОП „Пазари и социални дейности“ предлагам следния проект за

РЕШЕНИЕ:

1. Променя наименованието на Раздел XII от Наредба №5 за определянето и администрирането на местните такси и цени на услуги на територията на Община Бяла Слатина и то придобива вида:

„Тарифа за таксите, които се заплащат при ползването на плувен басейн, находящ се в кв. 43 по плана на гр. Бяла Слатина – ПИ 07702.501.4173 по КККР /за времето, през което съоръжението не е отдадено под наем или концесия/.

1. Чл. 46е придобива вида:
2. За ползването на плувен басейн, находящ се в кв. 43 по плана на гр. Бяла Слатина

– ПИ 07702.501.4173 по КККР се заплащат следните такси:

|  |  |  |
| --- | --- | --- |
| № | Наименование на услугата | Лева |
| 1 | Вход за ползване на плувен басейн с включен шезлонг /за деня/ | 10 |
| 2 | Вход за ползване на плувен басейн с включен шезлонг за лица до 18 години /за деня/ | 8 |
| 3 | Вход за ползване на плувен басейн за деца до 7 години в /за деня/ | безплатно |
| 4. | Вход за ползване на плувен басейн за пенсионери над 65 години | безплатно |

(2) Таксите за ползването на плувен басейн се заплащат преди влизане в съоръжението, като на ползващия се издава касов бон.

(3) В цената на таксата за вход в плувния басейн е включена и застраховка „Злополука на ползвателите на плувния басейн.“

1. Променя т.31.2 от Приложение №1 Списък с видовете услуги, права и цени за тях, към чл. 54 от Наредбата и тя добива вида:

| № по ред | Вид услуга | Срок (дни) | | | Цена за обикновена услуга | Мярка |
| --- | --- | --- | --- | --- | --- | --- |
| Обикновена | Бърза | Експресна |
| 31. | Одобряване на инвестиционен проект  2. **Одобряване** – в % от стойността на проекта,  но не по-малко от 20 лв. и не повече от 50 000 лв. | - | - | - | 0,5% | лв. |

1. Променя т.31.2 от Приложение №1 Списък с видовете услуги, права и цени за тях, към чл. 54 от Наредбата и тя добива вида:

| № по ред | Вид услуга | Срок (дни) | | | Цена за обикновена услуга | Мярка |
| --- | --- | --- | --- | --- | --- | --- |
| Обикновена | Бърза | Експресна |
| 108. | 1.Такса за ползване на място в ресторант «Скът»  /в сила от 01.09.2022 г./ | - | - | - | 5.00 | лв./място |

С уважение,

ИНЖ. ИВО ЦВЕТКОВ

Кмет на Община Бяла Слатина

Изготвил:

Цветелина Андровска-Илиева

Директор на Дирекция «Правна»